**METODOLOGIA DE SELECȚIE A PLANURILOR DE AFACERI**

**Proiect:** **“Sprijin pentru dezvoltarea antreprenoriatului în mediul urban”**

**Cod proiect:** **311679**



**CUPRINS**

**1. INFORMAȚII GENERALE - PAG.3**

* 1.1 Cadrul general
* 1.2 Obiectivul general al proiectului / Scopul proiectului
* 1.3 Obiective specifice ale proiectului
* 1.4 Grupul țintă
* 1.5 Bugetul total al schemei de minimis și modalitatea de acordare

**2. CRITERII DE EGIBILITATE PENTRU PARTICIPAREA LA COMPETIȚIA PLANURILOR DE AFACERI - PAG. 7**

**3**. **ETAPELE DESFĂȘURĂRII CONCURSULUI DE PLANURI DE AFACERI – PAG.10**

* Detalii procedurale și calendar

**4. PROCEDURA DE ÎNSCRIERE LA CONCURSUL DE PLANURI DE AFACERI -PAG.10**

**5. COMISIA DE EVALUARE ȘI SELECȚIE A PLANURILOR DE AFACERI - PAG.11**

**6. APLICAREA METODOLOGIEI DE SELECȚIE -PAG.12**

* Detalii despre planurile de afaceri
* Criterii și metode de evaluare

**7. ETAPELE PROCESULUI DE SELECȚIE – PAG.17**

* Detalii despre evaluarea administrativă și tehnico-financiară

**8. ANEXE -PAG.25**

* Anexa 1\_Plan de afaceri model standard, Graficul GANTT Anexa 1A şi Macheta financiară Anexa 1B (original);
* Anexa 2\_Cerere de participare la concursul de planuri de afaceri;
* Anexa 3\_Declarație pentru participanții la grupul țintă (Anexa 9 Manualul beneficiarului)
* Copie carte de identitate, certificat naștere, căsătorie/sentință divorț (după caz);
* Copie diplomă/certificat/adeverință absolvire curs, Antreprenor în economia socială, cod COR 112032.
* Anexa 4\_Declarații pentru membrii juriului care evaluează și selectează planurile de afaceri
* Anexa 5\_Grilă de evaluare administrativă și de eligibilitate
* Anexa 6\_Grilă de evaluare tehnico-financiară

1. **INFORMAȚII GENERALE**
   1. ***Cadrul general***

Prezenta metodologie de selecție este elaborată în vederea stabilirii regulilor aplicate în organizarea concursului de planuri de afaceri și de a asigura un cadru transparent, echidistant și obiectiv al procesului de evaluare și de selecție a unui număr minim de 40 de planuri de afaceri, desfășurat în cadrul activității A1.5- Selectarea planurilor de afaceri ce vor fi finanțate în cadrul proiectului.

* 1. ***Obiectivul general al proiectului / Scopul proiectului***

Creşterea accesului şi participării la piaţa muncii prin înfiinţarea de structuri de economie socială dedicate persoanelor din mediul urban, aflate în căutarea unui loc de muncă, tinerilor cu vârsta peste 30 ani, şomerilor, şomerilor de lungă durată, persoanelor inactive, inclusiv persoanelor dezavantajate pe piaţa muncii, precum şi dezvoltarea sectorului economiei sociale în România prin promovarea înfiinţării de entităţi de economie socială. Proiectul va contribui astfel la realizarea obiectivului specific al programului şi apelului prin: crearea a minim 136 de locuri de muncă în economia socială ce vor fi ocupate de membrii grupului ţintă şi nu numai, care vor activa în cele 34 structuri de economie socială înfiinţate în mediul urban. Intervenţiile vizează deasemenea formarea antreprenorială a 132 participanţi cu respectarea măsurilor de incluziune socială a persoanelor aflate în căutarea unui loc de muncă, tineri cu vârsta de peste 30 ani, şomeri, şomeri de lungă durată, persoane din grupuri dezavantajate pe piaţa muncii, persoane inactive, instruirea pentru utilizarea tehnologiilor digitale, dar şi consilierea pentru implementarea în bune condiţii a planurilor de afaceri finanţate în cadrul concursului ce se va desfaşura în proiect. Toate activitaţile implicate în realizarea proiectului contribuie la realizarea obiectivului specific al programului „Programul Educaţie şi Ocupare“ Prioritate: 4. Antreprenoriat şi economie socială Obiectiv specific: ESO4.1. Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piaţa muncii și pentru persoanele inactive, precum și prin promovarea desfășurării de activități independente şi a economiei sociale (FSE+) Acțiunea 4.a.2 Sprijin pentru dezvoltarea antreprenoriatului şi apelului Sprijin pentru înființarea de întreprinderi sociale în mediul urban 2023 si vor genera efecte pozitive pe termen lung. Acestea vor asigura un efect pozitiv pe termen lung prin creşterea competenţelor antreprenorilor care participă la activităţi şi care vor putea utiliza instrumentele, practicile, know-how-ul pe termen lung în tot parcursul lor profesional prin implementarea unei platforme informatice pentru instruire, consiliere si monitorizare. Activităţile vor genera efecte pozitive pe termen lung prin dezvoltarea competenţelor antreprenorilor pentru a putea răspunde la nevoile de creștere ale sectorului social, sector care are un potenţial competitiv substanţial, pentru a spori valoarea adaugată şi pentru a îmbunătăţi competitivitatea prin inovare şi dezvoltarea de noi structuri ale economiei sociale.

* 1. ***Obiective specifice ale proiectului***

OS1 – Crearea a 136 de noi locuri de muncă in cele 34 de entităţi de economie socială înfiinţate prin proiect în urma participării grupului ţintă la intervenţiile de informare (200 persoane), formare profesională în domeniul antreprenoriatului social (132 persoane), precum şi consiliere antreprenorială în vederea facilitării constituirii şi acreditării structurilor de economie socială. Obiectivul specific 1 este corelat cu A 1 şi subactivităţile A1.1. – A1.7, precum şi cu rezultatele R1-R7 care implică realizarea primei etape a proiectului.

OS2 – Subvenţionarea, implementarea şi monitorizarea celor 34 de planuri de afaceri finanţate prin proiect. Obiectivul specific 2 este corelat cu A2 şi subactivităţile A2.1 şi A2.2., precum şi cu rezultatele R8 şi R9 şi corespund celei de-a doua etape de realizare a proiectului şi anume implementarea planurilor de afaceri și monitorizarea funcționării întreprinderilor sociale.

OS3 – Gestionarea, implementarea, monitorizarea, activităţilor proiectului, precum şi informarea şi diseminarea rezultatelor obţinute în cadrul proiectului. Timp de 30 de luni. Obiectivul specific 3 este corelat cu A3 şi subactivităţile A3.1 şi A3.2, precum şi cu rezultatele R10 şi R11 şi corespund activităţilor specifice de management de proiect şi informare-publicitate.

* 1. ***Grupul țintă***

În cadrul prezentului proiect, grupul țintă va fi format din: Persoane care doresc să înființeze întreprinderi sociale în mediul urban Persoane aflate în căutarea unui loc de muncă, tineri cu vârsta de peste 30 ani, șomeri, șomeri de lungă durată, persoane din grupuri dezavantajate pe piața muncii, persoane inactive. Apartenența la grupul țintă se va realiza la intrarea în proiect (data la care persoana va beneficia pentru prima dată de sprijinul oferit prin proiect), prin declarație pe propria răspundere a persoanei din grupul țintă sau persoanelor/instituțiilor abilitate și/sau prin atașarea de documente doveditoare. Grupul ţintă este definit de O.S. 4.1 „Persoane care doresc să înființeze întreprinderi sociale mediul urban Persoane aflate în căutarea unui loc de muncă, tineri cu vârsta de peste 30 ani, şomeri, șomeri de lungă durată, persoane din grupuri dezavantajate pe piața muncii persoane inactive” şi va fi de 132 de persoane provenind din regiunea de implementare definită prin proiect. Toţi cei 132 de membri ai grupului țintă vor avea în mod obligatoriu, domiciliul în regiunea de dezvoltare în care se implementează proiectul, în mediul urban.

Beneficiile participării la GT al proiectului sunt:

- creşterea capacităţii de a gestiona o afacere nouă prin tipologia cursurilor de formare oferite

- îmbunătăţirea cunoştinţelor anterprenoriale în domeniul social pentru toţi participanţii la cursurile de formare, acestea putand fi utile şi ulterior în experienţe viitoare

- oferirea şanselor participanţilor din mediul urban să intre intr-o competiţie deschisă pentru obţinerea unei finanţări, fiind selectaţi primii 34 participanţi cu cele mai viabile idei de afaceri.

-Oferirea posibilităţii ocupării unui număr de 136 de locuri de muncă fapt care conduce la reducerea şomajului în Regiunea de implementare a proiectului

- Oferirea de şanse egale fără bariere de discriminare pentru toţi cei interesaţi să participe la acţiunile proiectului sub egida principiilor Comisiei Europene.

* 1. ***Bugetul total al schemei de minimis și modalitatea de acordare***

Bugetul alocat schemei de minimis aprobat în cadrul proiectului “Sprijin pentru dezvoltarea antreprenoriatului în mediul urban” este de 11.218.161,00 lei.

În cadrul schemei de minimis se vor acorda 34 de subvenții, după cum urmează:

**Solicitant: ASOCIAŢIA "EXCELENTA APULUM" ALBA IULIA**

* 4 subvenții în valoare de 496.380,00 lei/plan de afaceri selectat
* 9 subvenții în valoare de 297.828,00 lei/ plan de afaceri selectat

**Partener 1: PRIMĂRIA COMUNEI IGHIU**

* 3 subvenții în valoare de 397.104,00 lei/plan de afaceri selectat
* 10 subvenții în valoare de 297.828,00 lei/ plan de afaceri selectat

**Partener 2: SC CASETIM SRL**

* 8 subvenții în valoare de 297.828,00 lei/ plan de afaceri selectat

Subvenția se va acorda în două tranșe, o tranșă de maxim 80% din valoarea ajutorului de minimis, așa cum acesta a fost aprobata în cadrul planului de afaceri și a contractului de subvenție încheiat și o tranșă finală reprezentând diferența până la valoarea totală a ajutorului de minimis, după ce beneficiarul ajutorului de minimis face dovada că a consumat valoarea totală a contribuției proprii (minim 10%) asumată prin planul de afaceri, în cazul în care acest termen nu este respectat, tranșa finală nu se mai acordă.

1. **CRITERII DE EGIBILITATE PENTRU PARTICIPAREA LA COMPETIȚIA PLANURILOR DE AFACERI**

Pot participa la concursul de planuri de afaceri organizat în cadrul proiectului persoanele care au fost selectate în grupul țintă al proiectului, respectiv:

* doresc să înființeze o afacere în mediul urban;
* au domiciliul în mediul urban, în Regiunea Centru (județele Alba, Brașov, Sibiu);
* au vârsta între 18 ani împliniți și până la împlinirea vârstei de 65 de ani;
* au cetățenia română;
* nu au mai participat anterior la aceleași activități ale proiectului, pe alte proiecte cofinanțate din FSE+, PEO/PIDS;
* au absolvit cursurile de formare profesională desfășurate în cadrul proiectului, respectiv Antreprenor în economia socială;
* participantul a cărui plan de afaceri a fost depus va trebui să aibă calitatea de reprezentant legal, acționar unic/acționar majoritar și administrator al afacerii propuse spre finanțare, este responsabil de patrimoniul întreprinderii înființate, conform mențiunilor din planurile de afaceri;
* Participantul nu se încadrează în situația de a fi soț/soție sau rudă sau afin, până la gradul 2 inclusiv al/a: angajaților / administratorilor / reprezentanților legali / acționarilor administratorului schemei de antreprenoriat (prin care se înțelege Beneficiarul contractului de finanțare, respectiv Liderul și Partenerii) sau angajaților din cadrul AM PIDS sau în cadrul oricărui OI delegat pentru gestionarea PIDS (funcționari publici sau personal contractual).

Pentru a beneficia de ajutorul de minimis, întreprinderile înființate de către câștigătorii desemnați în urma concursului de planuri de afaceri vor trebui să îndeplinească cumulativ următoarele condiții:

* să fie înregistrate în zona urbana, județele Alba, Brașov, Sibiu cu respectarea legislației în vigoare;
* își desfășoară activitatea în zona urbana, din regiunea Centru, județele Alba, Brașov, Sibiu;
* să îndeplinescă calitatea de asociat unic/acționar majoritar/administrator;
* întreprinderea socială va fi înființată conform legislației în vigoare și va respecta următoarele forme de organizare:

a) societăţile cooperative care funcţionează în baza Legii nr. 1/2005 privind organizarea şi funcţionarea cooperaţiei, republicată, cu modificările ulterioare;

b) cooperativele de credit, care funcţionează în baza Ordonanţei de Urgenţă a Guvernului nr.99/2006 privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare;

c) asociaţiile şi fundaţiile, care funcţionează în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;

d) casele de ajutor reciproc ale salariaţilor, care funcţionează în baza Legii nr. 122/1996 privind regimul juridic al caselor de ajutor reciproc ale salariaţilor şi al uniunilor acestora, republicată;

e) casele de ajutor reciproc ale pensionarilor, care sunt înfiinţate şi funcţionează în baza Legii nr. 540/2002 privind casele de ajutor reciproc ale pensionarilor, cu modificările şi completările ulterioare;

f) societăţile agricole, care funcţionează în baza Legii nr. 36/1991 privind societăţile agricole şi alte forme de asociere în agricultură, cu modificările şi completările ulterioare;

g) cooperativele agricole care funcţionează în baza Legii cooperaţiei agricole nr. 566/2004, cu modificările şi completările ulterioare;

h) orice alte categorii de persoane juridice, indiferent de domeniul de activitate, care respectă, conform actelor legale de înfiinţare şi organizare, cumulativ, definiţia şi principiile economiei sociale.

Statutul de întreprindere socială se recunoaște prin dobândirea unui atestat de întreprindere socială, în conformitate cu Legea nr. 219/2015 privind economia socială. Persoane le juridice de drept privat, prevăzute mai sus, pot solicita un atestat de întreprindere socială, dacă actele de înființare și funcționare conțin prevederi prin care se demonstrează faptul că:

* acţionează în scop social şi/sau în interesul general al comunităţii;
* alocă minimum 90% din profitul/excedentul realizat scopului social şi rezervei statutare;
* se obligă să transmită bunurile rămase în urma lichidării către una sau mai multe întreprinderi sociale;
* aplică principiul echităţii sociale faţă de angajaţi ș i administratori asigurând niveluri de salarizare/remunerare echitabile, între care nu pot exista diferențe care să depăşească raportul de 1 la 8.
* Administratorul schemei de antreprenoriat se va asigura de faptul că fiecare persoană juridică înființată în una din formele prevăzute la art. art. 3 alin. (1) din Legea nr. 219/2015 privind economia socială și finanțată în cadrul proiectului dobândește atestatul de întreprindere socială în termen de maximum 4 luni de la semnarea contractului de finanțare.

***Prezenta schemă de minimis nu se aplică:***

a) ajutoarelor acordate întreprinderilor care îşi desfăşoară activitatea în sectoarele pescuitului şi acvaculturii, reglementate de Regulamentul (CE) nr. 1.379/2013 al Parlamentului European şi al Consiliului din 11 decembrie 2013 privind organizarea comună a pieţelor în sectorul produselor pescăreşti şi de acvacultură, de modificare a Regulamentelor (CE) nr. 1.184/2006 şi (CE) nr. 1.224/2009 ale Consiliului şi de abrogare a Regulamentului (CE) nr. 104/2000 al Consiliului;

b) ajutoarelor acordate întreprinderilor care îşi desfăşoară activitatea în domeniul producţiei primare de produse agricole, astfel cum sunt enumerate în anexa 1 la Tratatul instituind Comunitatea Europeană (Tratatul CE);

c) ajutoarelor acordate întreprinderilor care îşi desfăşoară activitatea în sectorul prelucrării şi comercializării produselor agricole, prevăzute în anexa nr. 1 la Tratatul CE, în următoarele cazuri:

(i) atunci când valoarea ajutorului este stabilită pe baza preţului sau a cantităţii produselor în cauză achiziţionate de la producătorii primari sau introduse pe piaţă de întreprinderile în cauză;

(ii) atunci când ajutorul este condiţionat de transferarea lui parţială sau integrală către producători primari;

d) ajutoarelor destinate activităţilor legate de export către ţări terţe sau către state membre, respectiv ajutoarelor legate direct de cantităţile exportate, ajutoarelor destinate înfiinţării şi funcţionării unei reţele de distribuţie sau destinate altor cheltuieli curente legate de activitatea de export;

e) ajutoarelor condiţionate de utilizarea preferenţială a produselor naţionale faţă de cele importate;

f) ajutoarelor acordate pentru achiziţia de vehicule de transport rutier de mărfuri

**PREZENTA METODOLOGIE SE COMPLETEAZĂ CU PREVEDERILE GHIDULUI SOLICITANTULUI - CONDIȚII SPECIFICE SPRIJIN PENTRU ÎNFIINȚAREA DE ÎNTREPRINDERI SOCIALE ÎN MEDIUL URBAN PENTRU APELUL DE PROIECTE PEO/103/PEO\_P4/OP4/ESO4.1/PEO\_A52 DIN ANUL 2023.**

1. **ETAPELE DESFĂȘURĂRII CONCURSULUI DE PLANURI DE AFACERI**

Concursul de planuri de afaceri se va desfășura conform următorului calendar:

|  |  |
| --- | --- |
| Publicare metodologie concurs | 10.04.2025 |
| Depunerea planurilor de afaceri | 10.04.-05.05.2025 |
| Evaluarea administrativă a planurilor de afaceri | 06.05.2025-07.05.2025 |
| Publicare listă intermediară  Evaluare administrativă înainte de contestații | 08.05.2024 |
| Depunere contestații | 08.05.2025-09.05.2025 |
| Soluționare contestații | 12.05.2025 |
| Publicare listă finală Etapa I\_ Evaluare administrativă | 13.05.2025 |
| Evaluare tehnico-financiară a planurilor de afaceri | 13.05.2025-20.05.2025 |
| Publicare listă intermediară înainte de contestații | 21.05.2025 |
| Depunere contestații | 22.05.2025-23.05.2025 |
| Soluționare contestații | 26.05.2025-28.05.2025 |
| Publicare listă finală, după contestații | 29.05.2025 |

1. **PROCEDURA DE ÎNSCRIERE LA CONCURSUL DE PLANURI DE AFACERI**

Înscrierea în competiție se va realiza prin completarea planului de afaceri şi a anexelor obligatorii şi depunerea acestora semnate, în plic închis şi sigilat, în format fizic, la sediul solicitantului din localitatea Alba Iulia, str. Primăverii, nr. 11 A, fiind înregistrat de către acesta prin alocarea unui număr de înregistrare, sau on-line pe platforma [www.excelentaapulum.ro](http://www.excelentaapulum.ro) , la secţiunea Concurs planuri afaceri.

**Plicul va conţine obligatoriu următoarele documente:**

1.Anexa 1\_Plan de afaceri model standard, Graficul GANTT Anexa 1A şi Macheta financiară Anexa 1B (original);

2.Anexa 2\_Cerere de participare la concursul de planuri de afaceri(original);

3.Anexa 3\_Declarație pentru participanții la grupul țintă (Anexa 9 Manualul beneficiarului) (original)

4.Copie carte de identitate, certificat naștere, căsătorie/sentință divorț (după caz);

5.Copie diplomă/certificat/adeverință absolvire curs, Antreprenor în economia socială, cod COR 112032.

1. **COMISIA DE EVALUARE ȘI SELECȚIE A PLANURILOR DE AFACERI**

Comisia de evaluare şi selecţie a planurilor de afaceri se va constitui cu respectarea cererii de finanţare aprobate precum şi a condiţiilor prevăzute în Ghidul soicitantului- condiții specific, respectiv:

a) un reprezentant al sectorului economiei sociale cu respectarea prevederilor Legii nr. 219/2015 privind economia socială, respectiv art. 3 alin. a-f, întreprinderi sociale atestate, întreprinderi sociale de inserție);

b) un reprezentant al mediului de afaceri local din Regiunea Centru, cu rol/funcție decizională în organizația din care face parte (asociații patronale/camere de comerț/asociații de întreprinderi/companii);

c) un reprezentant al instituțiilor financiare bancare sau non bancare din Regiunea Centru.

Beneficiarul/partenerii se vor asigura că membrii juriului nu sunt soți, soții, rude sau afini până la gradul II inclusiv cu nicio persoană din grupul țintă care a depus plan de a faceri. De asemenea, Beneficiarul/partenerii se vor asigura că membrii juriului nu au legături economice (reprezentanți legali, acționari, administratori) la aceleași firme/grupuri de firme cu nicio persoană din grupul țintă care a depus plan de afaceri

**Comisia de evaluare va avea în vedere următoarele aspecte:**

* Verificarea eligibilității participantului la concursul de planuri de afaceri/ verificarea documentelor depuse de către participant Plan de afaceri (original), Cerere de participare la concursul de planuri de afaceri, declarații privind conflictul de interese, eligibilitate, copie carte de identitate, copie diplomă/ certificat/ adeverință absolvire curs Antreprenor în economia socială, cod COR 112032;
* Verificarea gradului de asemănare între ideile de afaceri;
* Realitatea și viabilitatea ideii de afaceri, fundamentare tehnică, economică și financiară, creativitate și gradul de inovare, dezvoltare durabilă, TIC;
* Principii de transparență și nediscriminare;

1. **APLICAREA METODOLOGIEI DE SELECȚIE**
2. Planul de afaceri va respecta structura prezentată în Metodologia de selecție și va include mimim următoarele elemente:
3. Domeniul de activitate;
4. Planurile de afaceri prevăd crearea unui număr de minim 4 locuri de muncă / întreprinderi, cu o normă de minim 4 ore/zi, contracte de muncă pe perioada nedeterminata, angajații din cadrul intreprinderilor nou infiintate fac parte obligatoriu din urmatoarele categorii: persoane aflate în căutarea unui loc de muncă, șomeri, șomeri de lungă durată, persoane din grupuri dezavantajate pe piața muncii, persoane inactive.
5. Descrierea afacerii şi a strategiei de implementare a planului (obiective, activități, rezultate, indicatori)- Solicitantul ajutorului de minimis a descris detaliat afacerea socială pe care dorește să o înființeze și modul în care aceasta contribuie la rezolvarea problemei identificate;
6. Analiza SWOT a afacerii;
7. Organizare, management, politica de resurse umane;
8. Descrierea produselor/serviciilor/lucrărilor care fac obiectul afacerii;
9. Măsuri privind: egalitatea de şanse şi nediscriminarea, aplicarea principiilor de dezvoltare durabilă, sprijinirea tranziției către o economie cu emisii scăzute de dioxid de carbon şi eficiența din punct de vedere al utilizării resurselor; inovare socială, implementarea unor soluții TIC în procesul de producție/surnizare de bunuri, prestare de servicii și/sau execuție de lucrări, consolidarea cercetării, a dezvoltării tehnologice si/sau a inovării;
10. Analiza produsului/serviciului;
11. Analiza de piață (evoluția pieței, potențialii clienți și concurența);
12. Strategia de marketing;
13. Proiecții financiare privind afacerea

* Bugetul proiectului prevede o contribuție proprie a solicitantului de ajutor de minimis în valoare de minim 10% din valoarea totală a bugetului PA;
* Achizițiile propuse sunt justificate, în raport cu activitățile, obiectivele şi rezultatele așteptate;
* Costurile incluse în buget sunt corelate cu nivelul pieței și sunt fundamentate prin analiza prezentată de solicitantul ajutorului de minimis;
* Costurile estimate sunt adecvate opțiunilor tehnice propuse și specificului activităților, rezultatelor și resurselor existente;

1. Planurile de afaceri vor dezvolta idei de afaceri în mediul urban, non-agricol;
2. Planurile de afaceri prevăd minim 4 locuri de muncă/întrepridere, cu minim 4h/zi pe o perioadă nedeterminată, responsabilităţi clare, iar posturile se justifică prin prisma obiectului de activitate ales. Angajații întreprinderilor sociale vor face parte obligatoriu din următoarele categorii: persoane aflate în căutarea unui loc de muncă, șomeri, șomeri de lungă durată, persoane din grupuri dezavantajate pe piața muncii, persoane inactive.
3. Entitatea nou înființată va fi înregistrată conform Legii nr. 219/2015 privind economia socială, acționând în scop social și/sau în interesul general al comunității, respectiv:

* alocă minimum 90% din profitul/excedentul realizat pentru atingerea scopului social şi pentru constituirea rezervei statutare;
* se obligă să transmită bunurile rămase în urma lichidării către una sau mai multe întreprinderi sociale;
* aplică principiul echității sociale față de angajați și administratori, asigurând niveluri de salarizare/remunerare echitabile, între care nu pot exista diferențe care să depășească raportul de 1 la 8.

Lista privind încadrarea cheltuielilor aferente proiectului în categoriile/subcategoriile de cheltuieli este următoarea:

|  |  |  |
| --- | --- | --- |
| Categorie cheltuială | Subcategorie cheltuială | Descrierea cheltuielii |
| Cheltuieli eligibile directe care intră sub incidenţa ajutorului de minimis | Cheltuieli cu taxe/ abonamente/ cotizaţii/ acorduri/ autorizaţii/ garanţii bancare necesare pentru implementarea proiectului | Taxe pentru înfiinţarea de întreprinderi sociale |
|  |
|  | Subvenţii pentru înfiinţarea unei afaceri (antreprenoriat)11 | 1. Cheltuieli cu salariile personalului nou-angajat |
|  | 1.1. Cheltuieli salariale |
|  | 1.2. Venituri asimilate salariilor pentru experţi proprii/cooptaţi |
|  | 1.3. Contribuţii sociale aferente cheltuielilor salariale şi cheltuielilor asimilate acestora (contribuţii angajaţi şi angajatori) |
|  | 2. Cheltuieli cu deplasarea personalului întreprinderilor sprijinite: |
|  |  | 2.1. Cheltuieli pentru cazare |
|  |  | 2.2. Cheltuieli cu diurna personalului propriu |
|  |  | 2.3. Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, între gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării) |
|  |  | 2.4. Taxe şi asigurări de călătorie şi asigurări medicale aferente deplasării |
|  |  | 3. Cheltuieli aferente diverselor achiziţii de servicii specializate, pentru care beneficiarul ajutorului de minimis nu are expertiza necesară |
|  |  | 4. Cheltuieli cu achiziţia de active fixe corporale (altele decât terenuri şi imobile), obiecte de inventar, materii prime şi materiale, inclusiv materiale consumabile, alte cheltuieli pentru investiţii necesare funcţionării întreprinderilor |
|  |  | 5. Cheltuieli cu închirierea de sedii (inclusiv depozite), spaţii pentru desfăşurarea diverselor activităţi ale întreprinderii, echipamente, vehicule, diverse bunuri |
|  |  | 6. Cheltuieli de leasing fără achiziţie (leasing operaţional) aferente funcţionării întreprinderilor (rate de leasing operaţional plătite de întreprindere pentru: echipamente, vehicule, diverse bunuri mobile şi imobile) |
|  |  | 7. Utilităţi aferente funcţionării întreprinderilor |
|  |  | 8. Servicii de administrare a clădirilor aferente funcţionării întreprinderilor |
|  |  | 9. Servicii de întreţinere şi reparare de echipamente şi mijloace de transport aferente funcţionării întreprinderilor |
|  |  | 10. Arhivare de documente aferente funcţionării întreprinderilor |
|  |  | 11. Amortizare de active aferente funcţionării întreprinderilor |
|  |  | 12. Cheltuieli financiare şi juridice (notariale) aferente funcţionării întreprinderilor |
|  |  | 13. Conectare la reţele informatice aferente funcţionării întreprinderilor |
|  |  | 14. Cheltuieli de informare şi publicitate aferente funcţionării întreprinderilor |
|  |  | 15. Alte cheltuieli aferente funcţionării întreprinderilor |
|  |  | 15.1. Prelucrare de date |
|  |  | 15.2. Întreţinere, actualizare şi dezvoltare de aplicaţii informatice |
|  |  | 15.3. Achiziţionare de publicaţii, cărţi, reviste de specialitate relevante pentru operaţiune, în format tipărit şi/sau electronic |
|  |  | 15.4. Concesiuni, brevete, licenţe, mărci comerciale, drepturi şi active similare |
|  |  | 16. Cheltuielile aferente garanţiilor oferite de bănci sau alte instituţii financiare |

***\*Un plan de afaceri nu trebuie să conțină în mod obligatoriu toate cheltuielile menționate mai sus. Cheltuielile sunt eligibile în măsura în care sunt necesare activitățile eligibile ale proiectului și se regăsesc în lista de cheltuieli de mai sus.***

***Obiectele/bunurile mobile sau imobile finanțate în cadrul proiectului trebuie folosite conform scopului destinat, menționat în planul de afaceri.***

***Valoarea cheltuielilor salariale bugetate la nivel de plan de afaceri nu poate depăși***

***valoarea de 216.000 ,00 RON . Întreprinderile sociale înființate în cadrul proiectului se pot adresa structurilor teritoriale ale ANOFM pentru a beneficia, pentru persoanele angajate în cadrul acestora, de subvențiile acordate în baza Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările și completările ulterioare. În situația în care întreprinderile înființate în cadrul proiectului optează pentru subvenționarea locurilor de muncă nou create, în conformitate cu prevederile Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările și completările ulterioare, NU vor fi incluse în bugetul planurilor de afaceri cheltuielile salariale ce urmează a fi decontate în baza Legii nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările și completări le ulterioare. Nu este posibil ca un angajat sa fie platit simultan atat din cadrul proiectului cat si din subvenția acordată în baza Legii 76/2002.***

1. **ETAPELE PROCESULUI DE SELECȚIE**

Evaluarea se va face de către experții externi din comisia de selecție, pe baza grilelor de prezentate ca Anexa la prezenta metodologie.

***Etapa 1: Etapa de evaluare administrativă***

În această etapă se va verifica conformitatea documentelor depuse de candidați în raport cu criteriile de verificare administrativă și a eligibilității. Pentru orice criteriu de evaluare neconform, ideea de afaceri va fi respinsă automat, acest lucru fiind consemnat în grilele de evaluare intermediare. Se pot solicita clarificări în situația în care comisia de evaluare consideră că este necesar.

Evaluatorii vor completa grilele de evaluare administrative și de eligibilitate, decizia de admitere fiind condiționată de conformitatea în raport cu toate criteriile, o singură neconformitate conducând la respingerea planului de afaceri.

Comisia va verifica și grupa grilele de evaluare individuale pe dosarele planurilor de afaceri și va elabora raportul de evaluare semnat de aceștia. În baza acestui raport se va afișa lista intermediară a planurilor care au fost selectate admise/respinse. Decizia va putea fi contestată în termen de 36 de ore de la data publicării. După soluționarea contestațiilor, planurile de afaceri care au întrunit elementele de eligibilitate vor intra în evaluarea tehnico-financiară.

În ceea ce privește etapa de evaluare administrativă a planurilor de afaceri depuse, comisia de evaluare va avea în vedere îndeplinirea cumulativă a următoarelor criterii:

- Dosarul de concurs a fost depus la termen conform Graficului desfășurării concursului;

- Dosarul de concurs este complet și documentele depuse respectă formatul specific al anexelor prezentei metodologii și tratează toate capitolele;

- Întreprinderea socială propusă pentru finanțare va fi organizată ca:

a) societate cooperativă de gradul I, care funcționează în baza Legii nr. 1/2005 privind organizarea și funcționarea cooperației, republicată;

b) cooperativă de credit, care funcționează în baza Ordonanței de urgență a Guvernului nr. 99/2006 privind instituțiile de credit și adecvarea capitalului, aprobată cu modificări și completări prin Legea nr. 227/2007, cu modificările și completările ulterioare;

c) asociație sau fundație, care funcționează în baza Ordonanței Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare;

d) casă de ajutor reciproc a salariaților, care funcționează în baza Legii nr. 122/1996 privind regimul juridic al caselor de ajutor reciproc ale salariaților și al uniunilor acestora, republicată;

e) casă de ajutor reciproc a pensionarilor, care este înființată și funcționează în baza Legii nr. 540/2002 privind casele de ajutor reciproc ale pensionarilor, cu modificările și completările ulterioare;

f) societățile agricole, care funcționează în baza Legii nr. 36/1991 privind societățile agricole și alte forme de asociere în agricultură, cu modificările ulterioare;

g) orice altă categorie de persoană juridică care respectă, conform actelor legale de înființare și organizare, cumulativ, definiția și principiile economiei sociale prevăzute în Legea economiei sociale.

- Sediul social și punctele de lucru ale întreprinderii sociale vor fi în mediul urban din Regiunea Centru (județele Alba Brașov, Sibiu), așa cum este definit și prezentat în Legea nr. 351/2001 privind aprobarea Planului de amenajare a teritoriului național, Secțiunea a IV a Rețeaua de localități;

- Bugetul total al ajutorului de minimis solicitat se încadrează după cum urmează:

* 4 subvenții în valoare de 496.380,00 lei/plan de afaceri selectat
* 3 subvenții în valoare de 397.104,00 lei/plan de afaceri selectat
* 27 subvenții în valoare de 297.828,00 lei/ plan de afaceri selectat

- Valoarea bugetului alocat salariilor nu depășește suma de 216.000 lei;

- Solicitantul va asigura o cofinanțare proprie de minim 10% din valoarea ajutorului de minimis solicitat;

- Planul de afaceri depus, nu vizează:

a) ajutoare acordate întreprinderilor care își desfășoară activitatea în sectoarele pescuitului și acvaculturii, reglementate de Regulamentul (CE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a regulamentelor (CE) nr. 1184/2006 și (CE) n r. 1224/2009 ale Consiliului și de abrogare a Regulamentului (CE) nr. 104/2000 al Consiliului;

b) întreprinderi care își desfășoară activitatea în domeniul producției primare de produse agricole, astfel cum sunt enumerate în Anexa 1 a Tratatului CE;

c) întreprinderi care și desfășoară activitatea în sectorul transformării și comercializării produselor agricole, prevăzute în Anexa nr. 1 a Tratatului CE, în următoarele cazuri:

- atunci când valoarea ajutorului este stabilită pe baza prețului sau a cantității produselor în cauză achiziționate de la producătorii primari sau introduse pe piață de întreprinderile în cauză;

- atunci când ajutorul este condiționat de transferarea lui parțială sau integral către producători primari.

d) activități legate de export către țări terțe sau către state membre, respectiv ajutoarele legate direct de cantitățile exportate, ajutoarele destinate înființării și funcționării unei rețele de distribuție sau destinate altor cheltuieli curente legate de activitatea de export;

e) activități condiționate de utilizarea preferențială a produselor naționale față de cele importate;

f) activități pentru achiziția de vehicule de transport rutier de mărfuri.

- Toți cei 4 angajați ai întreprinderii sociale, prevăzuți în planul de afaceri, vor avea CIM cu normă de lucru de minim 4h/zi, pe perioadă nedeterminată și vor demonstra la momentul angajării că fac parte din următoarele categorii: persoane aflate în căutarea unui loc de muncă, șomeri, șomeri de lungă durată, persoane din grupuri dezavantajate pe piața muncii, persoane inactive;

- Perioada de sustenabilitate a întreprinderii sociale prevăzută în planul de afaceri este minim 13 luni și include menținerea locurilor de muncă și funcționarea întreprinderii.

**Etapa 2: Etapa de evaluare tehnico-financiară**

Evaluarea tehnico-financiară a planurilor de afaceri se va realiza de către membrii comisiei de evaluare, care vor completa independent grila de evaluare tehnică și financiară prezentată ca anexa la prezenta metodologie (Anexa).

Criterii de departajare/punctaj:

* Cantitatea de informații prezentate;
* Relevanța informațiilor prezentate;
* Gradul de documentare al planului;
* Caracterul cuantificabil și verificabil al informaților;
* Realismul planului de afaceri;
* Sustenabilitatea planului de afaceri

1. **În cadrul planului de afaceri solicitantul ajutorului de minimis a descris clar afacerea socială pe care dorește să o înființeze ca răspuns la problema socială identificată și oferă soluții concrete (obiective, activități, rezultate, indicatori) ce pot conduce la soluționarea acesteia:**

a)Solicitantul ajutorului de minimis a identificat și descris clar problema socială/comunitară/de mediu cu care se confruntă comunitatea, categoriile de persoane cărora li se adresează întreprinderea socială, nevoile sociale ale acestora și zona geografică, a identificat corect, clar și argumentat domeniile intervenției sociale pe care le vizează întreprinderea în scopul rezolvării problemei identificate;

b) Solicitantul ajutorului de minimis a descris detaliat afacerea socială pe care dorește să o înființeze și modul în care aceasta contribuie la rezolvarea problemei identificate;

c) Viziunea, misiunea, valorile și obiectivele economice și sociale ale întreprinderii sociale sunt prezentate în mod clar, obiectivele sunt SMART și conduc la soluționarea problemei identificate;

d) Activitățile sunt descrise detaliat, sunt corelate cu obiectivele și contribuie în mod direct la atingerea rezultatelor și indicatorilor. Planificarea activităților se face în funcție de natura acestora, succesiunea lor este logică; termenele de realizare țin cont de durata de obținere a rezultatelor și de resursele puse la dispoziție sau achiziționate prin planul de afaceri;

e) Rezultate economice și sociale estimate sunt realiste, realizabile și corelate cu activitățile și obiectivele;

f) Sunt identificate riscurile majore care ar putea afecta implementarea planului de faceri și atingerea indicatorilor propuși precum și măsurile de atenuare/eliminare a acestora;

g) Întreprinderile sociale contribuie la realizarea a minim 2 indicatori: – Locuri de muncă și Produse/ servicii/ lucrări pentru bunăstarea comunității.

**2. Planul de afaceri descrie modelul de organizare și funcționare al întreprinderii:**

a) Aplicantul precizează forma de organizarea a intreprinderii nou înființate (SRL; ONG;etc.)

a) Beneficiarul ajutorului de minimis oferă informații cu privire la locurile de muncă care vor fi create în întreprinderea socială – minim 4 angajați, cu minim 4h/zi pe perioadă nedeterminată, responsabilități clare, iar posturile se justifică prin prisma obiectului de activitate;

b)Este descris clar modul în care se asigură participarea membrilor, voluntarilor și a altor actori interesați, inclusiv persoane din grupuri vulnerabile (dacă e cazul), la deciziile privind activitățile în acord cu Legea nr. 219/2015 privind economia socială.

**3.Planul de afaceri conține analiza pieței în care va activa întreprinderea socială și identifică concurenții, clienții, nevoile acestora:**

a)Produsele/serviciile/lucrările oferite/ prestate în cadrul afacerii sociale sunt descrise detaliat și sunt prezentate caracteristicile acestora. Este descris modul în care acestea contribuie la bunăstarea comunității și/sau a membrilor săi;

b)Piața este dimensionată corect, sunt furnizate date statistice și sunt identificate nevoile clienților;

c)Sunt identificați precis concurenții întreprinderii sociale;

d)Sunt identificați precis clienții întreprinderii sociale și nevoile acestora;

e)Este realizată analiza SWOT a întreprinderii sociale, sunt identificate punctele tari, punctele slabe, amenințările și oportunitățile.

**4.Strategia de marketing prevăzută în planul de afaceri contribuie la implementarea activităților propuse, în corelare cu obiectivele și rezultatele așteptate: este descris modul de implementare a strategiei de marketing și modul în care sunt luate în calcul elementele cheie – segmentarea pieței, targetarea și poziționarea, strategiile de promovare, monitorizarea și evaluarea, planul de marketing**

- Planul de finanțare al afacerii propuse se încadrează în valorile stabilite prin cererea de finanțare și indicatorii financiar sunt realiști:

a)Valoarea ajutorului de minimis solicitat nu depășește sumele prevăzute prin proiect și vor fi solicitați în 2 tranșe. Prima tranșă nu depășește 80% din valoarea totală a ajutorului de minimis;

- valoare ajutor de minimis: 496.380,00 lei/plan de afaceri selectat

- valoare ajutor de minimis: 397.104,00 lei/plan de afaceri selectat

- valoare ajutor de minimis: 297.828,00 lei/ plan de afaceri selectat

b)Indicatorii financiari prognozați pentru primii trei ani de funcționare a întreprinderii sociale sunt realiști, asigură funcționarea întreprinderii sociale și menținerea locurilor de muncă;

- Sunt precizate direcțiile strategice ale întreprinderii având în vederea atât activitatea economică cât și cea socială:

a) Planul de afaceri conține măsuri concrete pentru asigurarea funcționării întreprinderii (auto-susținerea), măsuri pentru menținerea locurilor de muncă, detalii privind susținerea financiară și modalitățile de dezvoltare a produselor /serviciilor sau lucrărilor;

b) Sunt precizate direcții de dezvoltare viitoare ale afacerii, măsuri ce se estimează a fi întreprinse, precum și resursele necesare sau avute în vedere;

- Planul de afaceri ia în considerare principiile orizontale și temele secundare și conține măsuri concrete de implementare:

a) Sunt descrise măsuri concrete privind: Nediscriminarea si egalitatea de șanse cu alocare bugetară de minim 3%; Accesibilitatea persoanelor cu dizabilități; Dezvoltarea durabilă; Contribuția la competențele și locurile de muncă verzi și la economia verde cu alocare bugetară de – minim 1%;

- Bugetul proiectului:

a) Bugetul proiectului prevede o contribuție proprie a solicitantului de ajutor de minimis de 10% din valoarea totală a bugetului PA;

b) Achizițiile propuse sunt justificate, în raport cu activitățile, obiectivele și rezultatele așteptate;

c) Costurile incluse în buget sunt corelate cu nivelul pieței și sunt fundamentate prin analiza prezentată de solicitantul ajutorului de minimis;

d) Costurile estimate sunt adecvate opțiunilor tehnice propuse și specificului activităților, rezultatelor și resurselor existente.

**Comisia de evaluare va avea în vedere aplicarea unui mecanism de evaluare și selecție a planurilor de afaceri bazat pe următoarele principii:**

* **Nu vor fi finanțate două sau mai multe planuri de afaceri, propuse de persoane diferite, identice sau cu un grad foarte mare de asemănare în ceea ce privește descrierea segmentului de piață, planului de management și marketing și bugetul detaliat.**
* **În cazul în care printre câștigătorii planurilor de afaceri sunt persoane cu diferite grade de rudenie sau afinitate (soți, soții, rude și afini pana la gradul II), juriul va decide asupra finanțării unui singur plan de afaceri. Va fi finanțat planul de afaceri care a obținut punctajul cel mai mare. În caz de punctaj similar, va fi selectat planul de afaceri care a obținut cel mai mare punctaj la criteriul “Descrierea afacerii”.**

Fiecărui plan de afaceri i se va acorda note de la 0 la 100. Punctajul mimim al unui plan de afaceri va fi de 60 de puncte. Punctajul total se va realiza prin adunarea punctelor acordate fiecăruia dintre criteriile stabilite, conform metodologiei.

Fiecare membru al juriului va evalua individual, transparent și obiectiv fiecare plan de afaceri și va completa o fișă de evaluare, care va indica punctajul obținut la fiecare dintre criteriile indicate în grila de punctaj cuprinsă în metodologie. Punctajul planului de afaceri va fi cuprins între 0-100 puncte, pornind de la media punctajelor alocate pentru fiecare criteriu de evaluare.

Membrii comisiei de evaluare vor completa individual Grila de evaluare tehnico-financiară, cu punctajul acordat și comentariile aferente fiecărui proiect.

Punctajul maxim acordat pentru evaluare este de 100 puncte. Planurile de afaceri care nu obțin un punctaj cumulat de minim 60 puncte în urma evaluării vor fi respinse de la finanțare. Lista intermediară va fi publicată pe site-ul proiectului, termenul acordat pentru depunerea contestațiilor fiind de 36 de ore de la data publicării.

Membrii comisiei de soluționare a contestațiilor sunt numiți prin decizia managerului de proiect. Soluționarea contestațiilor/reevaluarea planuri afaceri se va face conform procedurii, în termen de maxim 3 zile de la înregistrarea contestației.

În baza rapoartelor de evaluare și de soluționare a contestațiilor, se va realiza ierarhizarea planurilor de afaceri în funcție de punctajul obținut, (în ordinea descrescătoare a punctajului și cu respectarea criteriilor de selecție).

Comisia de evaluare va întocmi Lista finală cu planurile de afaceri selectate și Lista finală cu planurile de afaceri de rezervă, care vor fi anexate Procesului-Verbal de încheiere a selecției finale a planurilor de afaceri. Acest document va fi semnat de către toți membrii comisiei de evaluare. Rezultatele reevaluării vor fi anunțate în termen de 24 ore de la soluționare. În situația în care, în urma soluționării contestației/reevaluării planurilor de afaceri se vor produce modificări prin obținerea unui punctaj mai mare, care schimbă ierarhia participanților, acest fapt va fi comunicat oficial către toți participanții, prin platforma [www.excelentaapulum.ro](http://www.excelentaapulum.ro).

Planurile de afaceri care au obținut punctajul minim de 60 puncte dar nu au fost selectate pentru finanțare vor fi incluse într-o listă de rezervă, iar în situația în care unul sau mai mulți participanți ale căror planuri au fost selectate la finanțare se renunță la finanțare, va fi selectat un plan din lista de rezervă, în ordinea descrescătoare a punctajului, astfel încât să se asigure atingerea indicatorilor proiectului.

La finalul activității Solicitantul va întocmi 1 dosar cu documentele justificative care să ateste finalizarea procesului de selecție a planurilor de afaceri selectate pentru finanțare și minim 5 planuri de afaceri rezerve, conform cerințelor GS-CS.

**8.ANEXE**

1.Anexa 1\_Plan de afaceri model standard, Graficul GANTT Anexa 1A şi Macheta financiară Anexa 1B (original);

2.Anexa 2\_Cerere de participare la concursul de planuri de afaceri;

3.Anexa 3\_Declarație pentru participanții la grupul țintă (Anexa 9 Manualul beneficiarului)

4.Copie carte de identitate, certificat naștere, căsătorie/sentință divorț (după caz);

5.Copie diplomă/certificat/adeverință absolvire curs, Antreprenor în economia socială, cod COR 112032.

6. Anexa 4\_Declarație pentru membrii juriului care evaluează și selectează planurile de afaceri

7. Anexa 5\_Grilă de evaluare administrativă și de eligibilitate

8. Anexa 6\_Grilă de evaluare tehnico-financiară